PTTGC เข้าลงทุนใน “เอส.พี.เพ็ทแพค” ลุยผลิตภาชนะบรรจุภัณฑ์พลาสติก
PTTGC เข้าลงทุนใน “เอส.พี.เพ็ทแพค” ลุยผลิตภาชนะบรรจุภัณฑ์พลาสติกคุณภาพสูง
26 ม.ค. 2560

บริษัท พีทีที โกลบอล เคมิคอล จำกัด (มหาชน) หรือ PTTGC ระบุว่า บริษัท โซลูชั่น ครีเอชั่น จำกัด (SUN) ซึ่งเป็นบริษัทย่อยของ PTTGC ลงนามในสัญญาร่วมทุนกับบริษัทเอส.พี.เพ็ทแพค จำกัด (S.P.PETPACK ) ซึ่งเป็นบริษัทชั้นนำของประเทศและระดับอาเซียนที่มีศักยภาพในการผลิตภาชนะบรรจุภัณฑ์พลาสติกคุณภาพสูง
โดย SUN จะเข้าถือหุ้นในบริษัท S.P.PETPACK INTER GROUP (THAI) จำกัด ซึ่งเป็นบริษัทย่อยของ S.P. PETPACK ร้อยละ 25 และคิดเป็นเงินลงทุนประมาณ 50ล้านบาทเพื่อดำเนินธุรกิจและการร่วมลงทุนในโครงการก่อสร้างโรงงานขึ้นรูปพลาสติกและพัฒนาตลาดบรรจุภัณฑ์พลาสติกในสาธารณรัฐแห่งสหภาพเมียนมาร์
ทั้งนี้ โครงการดังกล่าวสอดคล้องกับทิศทางและกลยุทธ์การดำเนินธุรกิจของ PTTGC ในการขยายตลาดของบริษัทฯในกลุ่มประเทศ CLMVทั้งนี้การเปิดเผยข้อมูลดังกล่าวเป็นไปตามข้อบังคับตลาดหลักทรัพย์แห่งประเทศไทย เรื่อง หลักเกณฑ์ เงื่อนไข และวิธีการเกี่ยวกับการเปิดเผยสารสนเทศและการปฏิบัติการใดๆเพื่อเปิดเผยสารสนเทศของบริษัทจดทะเบียน